ADMINISTRATIVE ORDNINGER for handelen med tekstilvarer mellem Det Europæiske Fællesskab og Republikken Peru

VERBALNOTE

Generaldirektoratet for Forbindelser med Tredjelande i Kommissionen for De Europæiske Fællesskaber har den ære over for Republikken Perus mission ved De Europæiske Fællesskaber at henvise til den aftale mellem Republikken Peru og Fællesskabet om handel med tekstilvarer, som har fundet anvendelse siden den 1. januar 1987, forlænget ved brevveksling, som har fundet anvendelse siden den 1. januar 1992, og yderligere forlænget ved brevveksling af 8. december 1992.

Med henblik på at sikre en gnidningsløs og effektiv gennemførelse af aftalen om integrering af tekstil- og beklædningssektoren i de GATT-regler og -procedurer, der er forhandlet som led i Uruguay-runden under GATT, skal Kommissionen herved meddele Republikken Perus myndigheder, at den til Kontrolorganet for Tekstiler agter at anmelde de bestemmelser, der er opført på vedlagte liste, og som er indeholdt i ovennævnte aftale om handel med tekstilvarer, som administrative ordninger som omhandlet i artikel 2, stk. 17, i Uruguay-rundens tekstilaftale.

Generaldirektoratet ville være Dem taknemmelig, hvis Deres myndigheder snarest muligt kunne bekræfte, at de er indforstået med indholdet af denne anmeldelse.

Generaldirektoratet for Forbindelser med Tredjelande vil gerne benytte lejligheden til på ny at forsikre Republikken Perus mission ved De Europæiske Fællesskaber om sin mest udmærkede højagtelse.

Bruxelles, . . .

Bestemmelser i aftalen mellem Det Europæiske Økonomiske Fællesskab og Republikken Peru om handel med tekstilvarer, paraferet i Bruxelles den 13. juni 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Republikken Peru om handel med tekstilvarer, paraferet i Bruxelles den 8. december 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale

>TABELPOSITION>

VERBALNOTE

Republikken Perus mission har den ære over for Generaldirektoratet for Forbindelser med Tredjelande i Kommissionen for De Europæiske Fællesskaber at henvise til Generaldirektoratets note nr. 020825 af 22. december 1993 vedrørende anmeldelse til Kontrolorganet for Tekstiler af de administrative bestemmelser i den bilaterale tekstilaftale mellem Peru og Det Europæiske Fællesskab i overensstemmelse med artikel 2, stk. 17, i den tekstilaftale, der er forhandlet som led i Uruguay-rundens GATT-forhandlinger.

Perus mission vil gerne i den forbindelse og efter uformelle kontakter mellem missionen og de pågældende tjenestegrene i Deres generaldirektorat bekræfte, at den peruvianske regering er indforstået med anmeldelsen af de bestemmelser i den bilaterale tekstilaftale, som er opført i medfølgende bilag.

Republikken Perus mission vil gerne benytte lejligheden til på ny at forsikre Generaldirektorat for Forbindelser med Tredjelande i Kommissionen for De Europæiske Fællesskaber om sin mest udmærkede højagtelse.

Bruxelles, . . .

BILAG

Bestemmelser i aftalen mellem Det Europæiske Økonomiske Fællesskab og Republikken Peru om handel med tekstilvarer, paraferet i Bruxelles den 13. juni 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Republikken Peru om handel med tekstilvarer, paraferet i Bruxelles den 8. december 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale

>

TABELPOSITION>

VERBALNOTE

Generaldirektoratet for Forbindelser med Tredjelande i Kommissionen for De Europæiske Fællesskaber skal herved over for Republikken Perus mission ved De Europæiske Fællesskaber henvise til Europa-Kommissionens verbalnote af 22. december 1993 (nr. 020825) og til den peruvianske missions verbalnote af 23. juni 1994 (nr. 7-7-M/45) vedrørende de administrative ordninger, der som aftalt skal anmeldes til Verdenshandelsorganisationen i henhold til artikel 2, stk. 17, i aftalen om tekstilvarer og beklædningsgenstande.

Generaldirektoratet bekræfter, at det er indforstået med listen over bestemmelser som ændret ved verbalnote af 23. juni 1994 fra Republikken Perus mission, og vil anmelde den ændrede liste til Verdenshandelsorganisationen, efter at de interne procedurer for indgåelsen af disse ordninger er afsluttet.

Generaldirektoratet for Forbindelser med Tredjelande i Kommissionen for De Europæiske Fællesskaber vil gerne benytte lejligheden til på ny at forsikre Republikken Perus mission ved De Europæiske Fællesskaber om sin mest udmærkede højagtelse.

Bruxelles, . . .